fi fi fi fi fi fi fi fi fi fi id fi id fi fi fi fi fi fi fi fi fi fi fi fi fi fi fi fi fi fi fi fi fi fi eo fi fi ceb en nl ca it fr fi fi fi fi sv fi es tr es en en en
Olemme viimeisen kuukauden aikana toteuttaneet laajaa liidisoittokampanjaa, jossa olemme kyselleet suomalaisten pienyrittäjien kuulumisia varsinkin kassankierron näkökulmasta. Soittolistan läpikäyminen sopii tähän hetkeen, kun kaikki istumme kukin omassa kotikonttorissamme ja soittelemme kukin omaan tahtiimme silloin kun kenellekin sopi. Koronapandemiasta huolimatta, soittokampanja on tähän mennessä paljastanut yrittäjien olevan pääsääntöisesti positiivisilla mielin ja mututuntumalla tunnusteltuna hyvin moni on pystynyt jatkamaan jollain tasolla liiketoimiaan, jos ei täysin normaalisti, niin lähes normaalisti. Emme soittokampanjassamme huomanneet, ainakaan toistaiseksi, koronapandemian ja sitä seuranneiden toimenpiteiden lisänneen laskurahoituksen tarvetta.
Tuleeko B2B-sektori huomaamaan koronan vaikutuksen liiketoimintaan viiveellä?
Syyksi tähän melko positiiviseen viestiin ja fiilikseen kohderyhmämme yrittäjien keskuudessa voisi arvella  yrityksien toimimista b2b-sektorilla. Koska asiakkaidemme asiakkaat ovat yrityksiä, koronakriisin vaikutus tulee todennäköisesti näkymään viiveellä verrattuna esimerkiksi ravintoloihin ja muihin yrityksiin, jotka toimivat puhtaasti b2c-sektorilla ja esimerkiksi palvelualoilla. Varmaa on, että epävarmuuden ja poikkeusolojen jatkuessa pitkään, vaikutukset tulevat näkymään myös meidän asiakaskohderyhmässämme.
Yhteydenottoja liittoihin pitkien maksuaikojen vuoksi
Mitä omaan toimintaamme tulee, vaikuttaa laskurahoituksella olevan kysyntää toistaiseksi koronasta huolimatta. Sähkö- ja teleurakoitsijaliitto STUL ry sekä LVI-tekniset Urakoitsijat LVI-TU, julkaisivat muutamia viikkoja sitten tutkimuksen, jossa yli 40 % talotekniikka-alan urakoitsijoista kertoi yritykselleen aiheutuneen taloudellista haittaa myöhäisestä laskujen maksamisesta. Liitot toteuttivat kyselyn, sillä ne olivat saaneet jäsenistöltään yksittäisiä yhteydenottoja liittyen kassankierron ongelmiin ja laittoman pitkiin laskujen maksuaikoihin asiakkaidensa taholta.
Tutkimuksessa selvisi, että pitkien maksuaikojen syynä 80 % :lla vastaajista oli suurien rakennusyrityksien hidastelu. 25 % kyselyyn vastaajista puolestaan kertoi syyksi pienen rakennusalan yrityksen pitkät maksuajat.  Myös julkishallinto ja teollisuuden alan yritykset venyttävät maksuehtoja kivuliaan pitkiksi, jopa 90 päivään, tutkimukseen osallistuneiden yrityksien mukaan.
Selvennykseksi mainittakoon, että tämä tutkimus ei perustunut koronan aiheuttaman poikkeustilan vaikutuksiin, vaan kysely on toteutettu ennen koronapandemian alkua.
Onneksi joku tarvitsee laskurahoitusta – Sen avulla työllistämme itsemme ja neljä muuta
Olisi mielestäni tekopyhää tässä kauhistella pitkiä maksuaikoja ja isojen yrityksien maksuehtojen sanelua pienemmilleen. Jos tätä ilmiötä ei olisi, ei meillä olisi laskurahoitukseen erikoistunutta yritystä eikä minulla työtä, josta saamallani ansiolla tulen toimeen. Laskurahoitukselle on ollut kysyntää pitkään, ehkä niin kauan kuin yritysten välistä laskutusta on ollut, ja tulee varmasti olemaan jatkossakin. Tämän alan toimijana on minulle selvää, että moni yritys maksaa, joko yhteisellä sopimuksella tai siitä huolimatta hitaalla kierrolla sille osoitettuja laskuja.
Koska laskurahoitukselle on kysyntää, voimme työllistää itsemme ja suoraan tai välillisesti neljä muuta henkilöä. Tästä kiitos kuuluu asiakkaillemme, jotka luottavat meihin. Kotimaisena ja pienenä yhtiönä, olemme suoraan riippuvaisia asiakkaidemme pysyvyydestä, asiakastyytyväisyydestä ja onnistuneesta uusasiakashankinnasta.
Laskurahoituksen tarjoajista löytyy valinnan varaa
Laskurahoitusta tarjoavan yrityksen liiketoiminta ei ole mitenkään helppoa. Laskurahoitusta tarjoaa moni yritys ja pankki, joten hinnat ja ehdot ovat varsin kilpailtuja. Asiakkaillamme on myös valinnan varaa. Rahoituksella on aina myös hinta, myös meille.
Lisäksi usein soittaessani potentiaalisiksi asiakkaiksemme ajattelemilleni yrityksille tarjotakseni laskurahoitusta, saan vastaukseksi, että palvelullemme ei ole tarvetta, sillä yrittäjäurakoitsija saa maksuehdon sovittua mieleisekseen asiakkaan kanssa tai yksinkertaisesti kieltäytyy yhteistyöstä tahojen kanssa, jotka venyttävät maksuehtoa. Toinen tyypillinen vastaus, jota puhelimessa saan, on että maksuehto on pitkähkö, mutta siihen on vain koetettava sopeutua ja rakentaa oman yrityksen talous hitaan kassankierron ympärille.
Itseäni pienyrittäjää lohduttaa, että monesti yrittäjät pääsevät sopuun maksuajasta
Itsekin yrittäjänä toimiessa, on tavallaan mukava kuulla, että tällaisiakin tarinoita on, joissa maksuehtoa ei rikota tai maksuaikaa venytetä kohtuuttoman pitkäksi. Uskallan epäillä, jo tässä jutussa viittaamani tutkimuksenkin perusteella, että kaikki eivät kehtaa tunnustaa, että varaa kieltäytymiseen ei ole. Tänä koronakeväänä ja kesänä ehkä entistäkin vähemmän.
Laskurahoitus talouden ajautuessa taantumaan 8.9.2022
Oma pääoma vs. Vieras pääoma 7.9.2022
Kesän 2022 aukioloajat 30.6.2022
Hae meille töihin! 1.12.2021
Rahoittaja.fi on nyt Corona Capital 29.10.2021
Arkisto Valitse kuukausi syyskuu 2022  (2) kesäkuu 2022  (1) joulukuu 2021  (1) lokakuu 2021  (2) toukokuu 2021  (2) huhtikuu 2021  (1) maaliskuu 2021  (1) joulukuu 2020  (1) lokakuu 2020  (3) syyskuu 2020  (5) elokuu 2020  (1) kesäkuu 2020  (1) toukokuu 2020  (1) huhtikuu 2020  (1) maaliskuu 2020  (1) helmikuu 2020  (3) joulukuu 2019  (1) syyskuu 2019  (3) elokuu 2019  (2) kesäkuu 2019  (3) huhtikuu 2019  (2) maaliskuu 2019  (2) helmikuu 2019  (1) tammikuu 2019  (2) joulukuu 2018  (2) marraskuu 2018  (1) lokakuu 2018  (1) syyskuu 2018  (1) elokuu 2018  (1) kesäkuu 2018  (2) toukokuu 2018  (2) huhtikuu 2018  (1) maaliskuu 2018  (1) helmikuu 2018  (2) tammikuu 2018  (1) joulukuu 2017  (3) marraskuu 2017  (1) lokakuu 2017  (2) syyskuu 2017  (2) elokuu 2017  (2) heinäkuu 2017  (2) kesäkuu 2017  (4) toukokuu 2017  (2) huhtikuu 2017  (2) maaliskuu 2017  (1) helmikuu 2017  (2) tammikuu 2017  (5) joulukuu 2016  (4) marraskuu 2016  (1) lokakuu 2016  (4) syyskuu 2016  (3) elokuu 2016  (2) heinäkuu 2016  (2) kesäkuu 2016  (2) toukokuu 2016  (3) huhtikuu 2016  (3) maaliskuu 2016  (2) tammikuu 2016  (1) joulukuu 2015  (1) lokakuu 2015  (2)
Innopoli 3, B-talo 2. krs.
+358 (0) 290 300 400
© Corona Capital Oy - Suunnittelu ja tuotanto Forma Design & Monkinmedia